‘ASIMAR’ลุยฟื้นกำไร ล้างขาดทุนสะสมจบปีนี้
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — เอเชียน มารีนฯ ให้คำมั่นปีนี้ผลประกอบการพลิกมีกำไร ล้างขาดทุนสะสมเกลี้ยง เหตุรับรู้รายได้ต่อเรือ 500 ล้านบาท รายได้ซ่อมเรือมีเยอะ
นางวรวรรณ งานทวี กรรมการผู้จัดการ บริษัท เอเชียน มารีน เซอร์วิสส์ (ASIMAR) เปิดเผยถึงผลประกอบการของบริษัทในปี 2553 คาดว่าจะพลิกมามีกำไรสุทธิจากปี 2552 ขาดทุนสุทธิ 71 ล้านบาท และเป็นผลให้เกิดขาดทุนสะสมจำนวน 20 ล้านบาท โดยคาดว่าผลประกอบการจะกลับมาในระดับปกติหรือใกล้เคียงกับปี 2551 ได้ ซึ่งมีรายได้ 1,199 ล้านบาท และมีกำไรสุทธิ 58 ล้านบาท 
สาเหตุเนื่องจากขณะนี้มีคำสั่งต่อเรือในมือแล้ว 2 ลำ มูลค่า 1,000 ล้านบาท ซึ่งจะรับรู้ในปีนี้ 50% ที่เหลือเป็นปีหน้า โดยจะมีการส่งมอบในปีหน้า 
นอกจากนี้ ยังจะมีรายได้จากการซ่อมเรือ ซึ่งขณะนี้มีอยู่ในมือ 6070 ลำ โดยผลประกอบการที่กลับมามีกำไรสุทธิในระดับปกตินี้น่าจะเพียงพอให้บริษัทล้างผลขาดทุนสะสมได้หมดในปีนี้
“ปัญหาของบริษัทในขณะนี้คือจำนวนเรือต่อใหม่เพื่อขนส่งสินค้าได้เข้าสู่ตลาดเป็นจำนวนมาก ทำให้บริษัทต้องปรับกลยุทธ์หันไปเจาะลูกค้าเฉพาะทาง เช่น เรือขนส่งน้ำมัน เป็นต้น เพราะมีเรืออายุมากใกล้ปลดระวางจำนวนสูง ทำให้มีความต้องการเรือใหม่เพื่อไปทดแทนเรือเก่า” นางวรวรรณ กล่าว
อย่างไรก็ตาม การปรับกลยุทธ์เจาะลูกค้าเฉพาะถือเป็นการต่อยอดทางธุรกิจ สร้างความต้องการใหม่ เพื่อรองรับการขยายตัวของบริษัทในปีถัดไป หรือปี 25552556
ด้านบริษัทหลักทรัพย์ฟิลลิป (ประเทศไทย) ยังคงแนะนำซื้อเก็งกำไรหุ้น ASIMAR แม้ในปี 2552 บริษัทจะขาดทุนจากภาวะการซบเซาในอุตสาหกรรมเดินเรือ แต่คาดว่าในไตรมาส 2 นี้ งานซ่อมเรือจะฟื้นตัวอุตสาหกรรมเดินเรือ โดยคาดรายได้ในปี 2553 อยู่ที่ 679.79 ล้านบาท และกำไรสุทธิ 11.27 ล้านบาท แต่จากผลขาดทุนที่สูงในไตรมาส 4 ปี 2552 เมื่ออิงราคาต่อมูลค่าหุ้นทางบัญชีที่ 1 เท่า ราคาพื้นฐานจึงปรับลดจาก 1.07 บาท เป็น 0.96 บาท